Suomalaisesta siirtokunnasta alkunsa saanut Penedo on täynnä tarinoita. Tulijaa on yhtäkkiä vastassa tutun näköisiä, punaisia ja keltaisia harjakattoisia taloja ja suomeksi kirjoitettuja kylttejä: Suklaatalo-sorveteria, Pippurit-kahvila, Penedon aitta ja niin edelleen. Suomen yleisurheilijat viimeistelevät täällä kisakuntoaan olympialaisia varten.